open-index/open-wikipedia-markdown huggingface dataset:
Nils Alstrup Dahl (1876–1940)

:*For andre personer med samme og lignende navn, se [[Nils Alstrup Dahl]]*

**Nils Alstrup Dahl** (født 19. november 1876 i Christiania, død 3. januar 1940 i Oslo) var en norsk maler. Motivene i hans malerier var landskaper og bypartier, av og til portretter og stilleben.

## Bakgrunn

Han var sønn av medisinaldirektør Ludvig Wilhelm Dahl og Anne Cathrine Lyders Dahl, født Bonnevie. Han hadde flere søsken. To av hans søstre, Cecilie Dahl og Ingerid Dahl var også malere. En annen søster, Anna Munch, var forfatter, og en bror, Ludvig Dahl, var byfogd og spiritist.

## Utdannelse og karriere

Han hadde sin utdannelse fra Harriet Backers malerskole i Christiania i 1895–1897. I 1897 studerte han i København, og i 1911 ved Académie Colarossi i Paris.

Han fikk flere stipender som gjorde det mulig for ham å foreta studiereiser. Han mottok blant annet midler fra Finnes legat i 1900 og 1901, fra Hielmstierne-Rosencrones legat, og Ole Evenstads legat i 1911 og 1912. Han fikk også Statens kunstnerstipend i 1918 og 1919. Han oppholdt seg i Paris også etter at han reiste dit i 1911. Den gangen ble han der til 1914. Neste gang var han der i perioden 1918–1919.

Han er representert med malerier i Nasjonalgalleriet, Nasjonalmuseet for kunst, arkitektur og design, i Oslo Bymuseum og Oslo kommunes kunstsamlinger.

Han hadde separatutstillinger i Blomqvists Kunsthandel i Oslo (1906 og 1908), Christiania Kunstforening (1910) og Kunstnerforbundet (1918). Etter hans død var det en utstilling med hans arbeider i Oslo Kunstforening (1955).

Han deltok på Høstutstillingen flere ganger fra 1897 til 1937, på Jubileumsutstillingen på Frogner i 1914 og på Verdensutstillingen i San Francisco i 1915. Der fikk han «Honorable Mention» (direkte oversatt: Ærefull omtale). Han stilte også ut på Landsutstillingen i Trondheim i 1930, og på Høstutstillingen 25 år i Kunsternes Hus i Oslo i 1932.

## Referanser
4. divisjon fotball for menn 2018

**[[4. divisjon fotball for menn]] 2018** er det femte nivået i norsk fotball 2018.

## Avdelingene

### Avdeling 1
*[[4. divisjon fotball for menn (Østfold)|Østfold Fotballkrets]]*

### Avdeling 2
*[[4. divisjon fotball for menn (Akershus)|Akershus Fotballkrets]]*

### Avdeling 3
*[[4. divisjon fotball for menn (Oslo)|Oslo Fotballkrets I]]*

### Avdeling 4
*[[4. divisjon fotball for menn (Oslo)|Oslo Fotballkrets II]]*

* Gøy-Nor endret navn til Christiania Ballklubb før sesongstart.

### Avdeling 5
*[[4. divisjon fotball for menn (Oslo)|Oslo Fotballkrets III]]*

### Avdeling 6
*[[4. divisjon fotball for menn (Indre Østland)|Indre Østland Fotballkrets I]]*

### Avdeling 7
*[[4. divisjon fotball for menn (Indre Østland)|Indre Østland Fotballkrets II]]*

### Avdeling 8
*[[4. divisjon fotball for menn (Buskerud)|Buskerud Fotballkrets]]*

### Avdeling 9
*[[4. divisjon fotball for menn (Vestfold)|Vestfold Fotballkrets]]*

### Avdeling 10
*[[4. divisjon fotball for menn (Telemark)|Telemark Fotballkrets]]*

### Avdeling 11
*[[4. divisjon fotball for menn (Agder)|Agder Fotballkrets]]*

### Avdeling 12
*[[4. divisjon fotball for menn (Rogaland)|Rogaland Fotballkrets I]]*

### Avdeling 13
*[[4. divisjon fotball for menn (Rogaland)|Rogaland Fotballkrets II]]*

### Avdeling 14
*[[4. divisjon fotball for menn (Hordaland)|Hordaland Fotballkrets I]]*

### Avdeling 15
*[[4. divisjon fotball for menn (Hordaland)|Hordaland Fotballkrets II]]*

### Avdeling 16
*[[4. divisjon fotball for menn (Sogn og Fjordane)|Sogn og Fjordane Fotballkrets]]*

### Avdeling 17
*[[4. divisjon fotball for menn (Sunnmøre)|Sunnmøre Fotballkrets]]*

### Avdeling 18
*[[4. divisjon fotball for menn (Nordmøre og Romsdal)|Nordmøre og Romsdal Fotballkrets]]*

### Avdeling 19
*[[4. divisjon fotball for menn (Trøndelag)|Trøndelag Fotballkrets I]]*

### Avdeling 20
*[[4. divisjon fotball for menn (Trøndelag)|Trøndelag Fotballkrets II]]*

### Avdeling 21
*[[4. divisjon fotball for menn (Nordland)|Nordland Fotballkrets]]*

### Avdeling 22
*[[4. divisjon fotball for menn (Hålogaland)|Hålogaland Fotballkrets]]*

### Avdeling 23
*[[4. divisjon fotball for menn (Troms)|Troms Fotballkrets]]*

### Avdeling 24
*[[4. divisjon fotball for menn (Finnmark)|Finnmark Fotballkrets]]*

## Målskårere

## Se også
* Kvalifisering for 4. divisjon 2019

## Referanser
7. divisjon fotball for menn 2018

**[[7. divisjon fotball for menn]] 2018** var det åttende nivået i norsk fotball 2018.

## Avdelingene
## [[7. divisjon fotball for menn (Østfold)|Østfold Fotballkrets]]

;Avdeling 1 

;Avdeling 2

;Avdeling 3

## [[7. divisjon fotball for menn (Akershus)|Akershus Fotballkrets]]

## [[7. divisjon fotball for menn (Oslo)|Oslo Fotballkrets]]

;Avdeling 1

;Avdeling 2

;Avdeling 3

## [[7. divisjon fotball for menn (Buskerud)|Buskerud Fotballkrets]]

;Avdeling 1

;Avdeling 2

## [[7. divisjon fotball for menn (Vestfold)|Vestfold Fotballkrets]]

## [[7. divisjon fotball for menn (Telemark)|Telemark Fotballkrets]]

;Avdeling 1

;Avdeling 2

## [[7. divisjon fotball for menn (Rogaland)|Rogaland Fotballkrets]]

;Avdeling 1

;Avdeling 2

;Avdeling 3

;Avdeling 4

## [[7. divisjon fotball for menn (Hordaland)|Hordaland Fotballkrets]]

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

## Kvalifisering til [[6. divisjon fotball for menn 2018|6. divisjon 2019]]

### Telemark

### Hordaland







## Eksterne lenker
* Norges Fotballforbund
8. divisjon fotball for menn 2018

**[[8. divisjon fotball for menn]] 2018** er det niende nivået i norsk fotball 2018. 

## Avdelingene
### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Vestfold Fotballkrets]]
Marcantonio Colonna (admiral)

**Marcantonio Colonna**, hertug av Paliano (født 26. februar 1535 i Civita Lavinia i Italia, 1. august 1584 i Medinaceli i Spania) var en italiensk feltherre og admiral.

Som leder av den av pave Pius V og republikken Venezia utrustede flåteekspedisjonen mot osmanene, tilkjempet Marcantonio, som tidligere hadde gjort seg berømt som landkriger, seh i forening med den spanske flåte under Juan de Austria den klare og skjellsettende seieren i slaget ved Lepanto i 1571. 

Colonna trådte senere i Filip II av Spanias tjeneste og ble spansk visekonge på Sicilia.

## Referanser


## Litteratur
* *[[Svensk uppslagsbok]]*. Malmö 1931.
Marcantonio Colonna

**Marcantonio Colonna** er navnet til flere personer:

* Marcantonio Colonna den eldre (1523-1597), kardinal
* Marcantonio Colonna (admiral)  (1535-1584), admiral
* Marcantonio Colonna den yngre (1724-1793), kardinal
Gulgåseblomslekta

se egen seksjon

**Gulgåseblomslekta** (*Cota*) er ei slekt i kurvplantefamilien.

Artene er flerårige, eller mer sjeldent ett- eller toårige urter. Stengelen er opprett eller oppstigende, håret og lite forgrenet. Plantene har ingen utpreget duft. Bladene sitter spredt og er enkelt- til tredobbelt fjærflikete. Kurvene er ganske store og sitter enkeltvis og endestilt på lange stilker. Randkronene er hunnlige og hvite, gule eller rosa, og skivekronene er tvekjønnede og gule. Kurvbunnen er flat, eller i blant kjegleformet når fruktene modnes, med agner mellom enkeltblomstene. Frukten har ikke fnokk.

Artene i gulgåseblomslekta ble tidligere regnet til gåseblomslekta (*Anthemis*). Slekta er naturlig utbredt i Europa, Vest-Asia og Nord-Afrika, men flere arter har spredt seg som ugras til ulike deler av verden. I Norge er gul gåseblom (*Cota tinctoria*) ganske vanlig i Sør-Norge, og den finnes mer spredt nordover til Finnmark. Donaugåseblom (*Cota austriaca*) er et sjeldent ugras som nesten bare er funnet ved møller.

## Arter
Lo Presti (2010) mener at slekta omfatter omtrent 40 arter. *Global Compositae Checklist* og *Euro+Med Plantbase* anerkjenner følgende 27 arter.

**[[Cota altissima]]*
**[[Cota amblyolepis]]*
**[[Cota antitaurica]]*
*donaugåseblom (*Cota&nbsp;austriaca*)
**[[Cota brachmannii]]*
**[[Cota coelopoda]]*
**[[Cota dalmatica]]*
**[[Cota dipsacea]]*
**[[Cota dubia]]*
**[[Cota fulvida]]*
**[[Cota halophila]]*
**[[Cota hamzaoglui]]*
**[[Cota jailensis]]*
**[[Cota lyonnetioides]]*
**[[Cota macrantha]]*
**[[Cota melanoloma]]*
**[[Cota monantha]]*
**[[Cota oretana]]*
**[[Cota oxylepis]]*
**[[Cota palaestina]]*
**[[Cota pestalozzae]]*
**[[Cota samuelssonii]]*
**[[Cota segetalis]]*
*gul gåseblom (*Cota&nbsp;tinctoria*)
**[[Cota talyschensis]]*
**[[Cota triumfettii]]*
**[[Cota wiedemanniana]]*

## Referanser


## Eksterne lenker

*
6. divisjon fotball for menn 2018

**[[6. divisjon fotball for menn]] 2018** er det sjuende nivået i norsk fotball 2018.

## Avdelingene
## [[6. divisjon fotball for menn (Østfold)|Østfold Fotballkrets]]

;Avdeling 1

;Avdeling 2

## [[6. divisjon fotball for menn (Akershus)|Akershus Fotballkrets]]

## [[6. divisjon fotball for menn (Oslo)|Oslo Fotballkrets]]

;Avdeling 1

;Avdeling 2

;Avdeling 3

## [[6. divisjon fotball for menn (Indre Østland)|Indre Østland Fotballkrets]]

; Avdeling 1

; Avdeling 2

; Avdeling 3

; Avdeling 4

; Avdeling 5

; Avdeling 6

## [[6. divisjon fotball for menn (Buskerud)|Buskerud Fotballkrets]]

; Avdeling 1

;Avdeling 2

## [[6. divisjon fotball for menn (Vestfold)|Vestfold Fotballkrets]]

## [[6. divisjon fotball for menn (Telemark)|Telemark Fotballkrets]]

## [[6. divisjon fotball for menn (Agder)|Agder Fotballkrets]]

; Avdeling 1

; Avdeling 2

; Avdeling 3

## [[6. divisjon fotball for menn (Rogaland)|Rogaland Fotballkrets]]

; Avdeling 1

; Avdeling 2

; Avdeling 3

; Avdeling 4

## [[6. divisjon fotball for menn (Hordaland)|Hordaland Fotballkrets]]

; Avdeling 1

; Avdeling 2

; Avdeling 3

; Avdeling 4

## [[6. divisjon fotball for menn (Sogn og Fjordane)|Sogn og Fjordane Fotballkrets]]

; Avdeling 1

; Avdeling 2

; Avdeling 3

## [[6. divisjon fotball for menn (Sunnmøre)|Sunnmøre Fotballkrets]]

;Avdeling 1

; Avdeling 2

## [[6. divisjon fotball for menn (Nordmøre og Romsdal)|Nordmøre og Romsdal Fotballkrets]]

; Avdeling 1

; Avdeling 2

## [[6. divisjon fotball for menn (Trøndelag)|Trøndelag Fotballkrets]]

; Avdeling 1

; Avdeling 2

; Avdeling 3

; Avdeling 4

; Avdeling 5

; Avdeling 6

; Avdeling 7

; Avdeling 8

## [[6. divisjon fotball for menn (Nordland)|Nordland Fotballkrets]]

;Avdeling 1

;Avdeling 2

;Avdeling 1 sluttspill

;Avdeling 1 plasseringsspill

## [[6. divisjon fotball for menn (Troms)|Troms Fotballkrets]]

;Avdeling 1

;Avdeling 2

## Kvalifisering til [[5. divisjon fotball for menn 2019|5. divisjon 2019]]

### Østfold
#### Kvalifisering til play-off

#### Play-off

*  fikk likevel plass i 5. divisjon 2019 siden  trakk laget før 2019-sesongen.
### Rogaland
Lagene som endte nest sist i 5. divisjon 2018 spilte play-out om å få spille i 5. divisjon 2019.

### Nordland
#### Play-off
Joint Base Anacostia–Bolling

**Joint Base Anacostia–Bolling** er en militærbase i Washington D.C.. Den dekker 366 ha og administreres av U.S. Air Force (Air Force District of Washington). Basen ble etablert i 2010 gjennom en sammenslåing av en orlogsstasjon (Naval Support Facility Anacostia) og en flystasjon (Bolling Air Force Base).

## Referanser


## Eksterne lenker
*
Tveter Idrettslag

**Tveter Idrettslag** er en klubb som holder til i Sarpsborg kommune, i Østfold. Idrettslaget ble stiftet 1. november 1934. Med legendariske spillere som Eirik Larssen.

I 1976 stod klubbhytta *Tveterhytta* ferdig etter 3 års forberedelser. September 1993 brant Tveterhytta ned, men ble bygget opp igjen og stod ferdig i mai 1994. Den nye Tveterhytta var på 200 m2, 75 m2 større enn den som brant ned.

## Tabell

* Klubbens hjemmeside

## Referanser
Kompani13

**Kompani13** er et figurteaterkompani som ble etablert i 2013. Ensemblet har tilholdssted i Bergen, der de benytter produksjonslokalene til Dukkenikkernes Teaterverksted.

Kompani13 ble etablert 13. september 2013 av Jan Holden, Steinar Thorsen og Jorunn Lullau. Etableringen skjedde i tilknytning til at Holden og Thorsen hadde tatt initiativ til å utvikle en figurteaterforestilling som fikk tittelen *Svev*. Formelt ble det nye ensemblet registrert i Brønnøysundregistrene i 2014. Kompaniet mottok Bergen kommunes Etableringsstipend i 2014.

I mars 2016 ble ensemblet kontaktet av et ungarsk teaterkompani ved navn , som ønsket å samarbeide om et teaterprosjekt med støtte fra EØS.  Forestillingen *Peer Gynt – God's Choice* ble resultatet av dette samarbeidet. Den ungarske samarbeidspartneren har spesialisert seg på såkalt «Community Theatre»; en form for interaktive teaterforestillinger der publikum er med på å utvikle handlingen i stykket underveis. Som ledd i samarbeidet mellom det ungarske og det norske ensemblet fikk Kompani13 veiledning fra sine ungarske kolleger i å lage interaktive forestillinger. *Peer Gynt – God's Choice*, bygger på Henrik Ibsens klassiske skuespill *[[Peer Gynt]]*, men publikum har en avgjørende rolle i forestillingens handlingsforløp. Forestillingen har elever i ungdomsskole og videregående skole som primær målgruppe, og med utgangspunkt i Ibsens drama fokuserer oppsetningen på samtidens flyktningstrøm til Europa. Teaterformen i forestillingen veksler mellom dukketeater, maskespill, skyggespill, filmklipp og stillbilder, samt fortellerteater med skuespillere som fører ordet. Dukkene i forestillingen er fremstilt av dukkemaker Monika Solheim.

Per 2021 består kompaniets faste ensemble fortsatt av grunnleggerne Steinar Thorsen og Jorunn Lullau. I Bergen har Cornerteateret vært gruppens faste spillested siden oppstarten, i tillegg til en omfattende turnévirksomhet. De har også hatt utendørsoppsetninger blant annet på Bryggen og Torgallmenningen som en del av programmet under Festspillene i Bergen.

I 2020 forberedte kompaniet premieren på forestillingen *Kan du plystre, Johanna*. Regissør for forestillingen var svenske Lasse Åkerlund, som Kompani13 også hadde samarbeidet med tidligere.

## Medlemskap
Kompani13 er medlem av følgende interesseorganisasjoner og teaterfaglige fellesskap:
* PROSCEN
* Danse- og Teatersentrum
* Vestlandske Teatersenter
* UNIMA Norge – forening for figurteater

## Referanser


## Eksterne lenker
* Kompani13s nettsted – besøkt 2. desember 2017
Joseph Jervell

**Joseph Jervell** (født 3. november 1813 i Molde, død 18. mai 1885 i Ålesund) var en norsk prest og redaktør. Han ble student i 1833 og teologisk kandidat i 1840. I 1843 ble han utnevnt til personellkapellan hos soknepresten i Bolsø og Molde, Peter Vogelius Deinboll. I 17 år virket han i denne stilling, men også som bestyrer av forskjellige andre sognekall, blant annet i Kristiansund. 

I 1845-46 var han på studiereise til Tyskland, Sveits og Frankrike for å studere allmueskolevesenet. I 1858 ble han utnevnt til sokneprest i Molde, to år senere til sokneprest i Fræna og i 1873 til sokneprest i Ålesund, fra 1879 også til prost i Nordre Sunnmøre prosti, et embete han ble fritatt fra i 1884. I 1885 gikk han av med pensjon, og døde bare noen uker senere.

I 1845 startet han sammen med Deinboll bladet Religionsblad for Menigmand. Året etter overtok Deinboll redaksjonen alene. I 1859 startet han så Norsk Almueskole-Tidende. Dette bladet kom ut hver uke i to år, men ble så nedlagt.

## Kilder
*Om Joseph Jervell i Norsk Forfatter-Lexikon 1814–1880 / Tredje Bind. I-L, side 151
**Joseph Jervell og Norsk Almueskole-Tidende*. Avsnitt i Gro Hagemann: *Skolefolk. Lærernes historie i Norge*. Ad Notam Gyldendal 1992 ISBN 8241701322 side 30-31
Tysk mesterskap i skiskyting 2014

**[[Tysk mesterskap i skiskyting 2014]]** ble arrangert fra 4. til 7. september på Sparkassenarena Osterzgebirge i Altenberg og fra 11. til 14. september på DKB-Ski-Arena og den tilstøtende skytebanen i Oberhof.

Sammenlagtvinnere ble Arnd Peiffer og Franziska Preuß.

På grunn av været (tett tåke) ble det i stedet for skiskytingstafett arrangert langrennsstafetter på hhv. 3 x 2 km og 3 x 2,5 km, og fellesstarten ble erstattet av en sprint i skytehallen. Disse øvelsene telte ikke i sammenlagtkonkurransen, og telte heller ikke som offisielle øvelser i det tyske mesterskapet.  

## Tidsplan

Langrennsøvelsen 5. september var åpen for både skiskyttere og langrennsløpere, og telte ikke i sammenlagtkonkurransen. 

## Resultater

### Menn

#### Langrenn (15 km)

#### Sprint (10 km)

#### Jaktstart (12,5 km)

#### Normaldistanse (20 km)

#### Fellesstart (15 km)

#### Langrennsstafett (3 × 7,5 km)

### Kvinner

#### Langrenn (10 km)

#### Sprint (7,5 km)

#### Jaktstart (10 km)

#### Normaldistanse (15 km)

#### Sprint II (7,5 km)

#### Langrennsstafett (3 × 6 km)

## Kilder
* Resultater langrenn 5. september
* Resultater sprint 6. september
* Resultater jaktstart 7. september
* Resultater normaldistanse 12. september
* Resultater stafetter 13. september
* Resultater fellesstart 14. september

## Eksterne lenker
* Det tyske skiforbundet - Skiskyting
Kari Brattset Dale

**Kari Skaar Brattset Dale** (født 1991) er en norsk håndballspiller fra Varteig i Sarpsborg, som spiller for  og det norske landslaget.

## Karriere
### Klubb
Dale startet å spille håndball som 9-åring i , før hun meldte overgang til  i 2007. Etter flere sesonger med mislykkede opprykksforsøk forlot flere spillere klubben, og Dale signerte for naboklubben  i 2011.

Foran 2013/14-sesongen fikk Dale et brudd i foten og mistet de første seks seriekampene. Hun endte sesongen som eliteseriens mestscorede linjespiller og ble tatt ut på årets lag.

Ettersom Dale studerte osteopati i Oslo, meldte hun før 2014/15-sesongen overgang til  for å komme nærmere hovedstaden. Sesongen endte med seriesølv og kvalifisering til Mesterligaen, mens de i påfølgende sesong tok NM-sølv, seriebronse og nådde åttendedelsfinalen i Cupvinnercupen.

Glassverkettrener Kenneth Gabrielsen meldte overgang til  foran 2016/17-sesongen og Dale valgte å følge etter sammen med Kristin Nørstebø og Jeanett Kristiansen.

I 2018 gikk hun til  i Ungarn.

### Landslag
Dale ble tatt ut i bruttotroppen til Håndball-VM 2015 for kvinner, men var ikke blant de 16 som spilte i mesterskapet.

13. mars 2016 fikk hun sin debut for det norske A-landslaget i EM-kvalifiseringskamp mot Romania.

Mesterskapsdebuten kom i Håndball-VM 2017 for kvinner under åpningskampen mot Ungarn.

Hun spilte på Norges lag som tok gull i EM 2020. Hun spilte også på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.

I VM 2021 i Spania der Norge tok gull storspilte Dale og ble kåret til turneringens mest verdifulle spiller. 
Hun spilte også på Norges lag som tok gull i OL 2024 og EM 2024.

## Referanser


## Eksterne lenker
*
Irina Bilyk

**Irina Bilyk** (født 1970) er en ukrainsk popsanger.

## Diskografi
* «Кувала зозуля» (1990)
* «Я розкажу» (1994)
* «Nova» (1995)
* «Так просто» (1996)
* «Фарби» (1998)
* «Ома» (2000)
* «Biłyk» (2002)
* «Країна» (2003)
* «Любовь. Яд» (2004)
* «На бис» (2008)
* «Рассвет» (2014)
* «Без Грима» (2017)

## Referanser


## Eksterne lenker
* 
* 
* 
*
Christine av Sachsen-Weißenfels

**Christine** (født 15. august 1656 i Halle, død 27. april 1698 i Eutin) var en tysk prinsesse av Sachsen-Weißenfels og hertuginne av Slesvig-Holsten-Gottorp.

Christine var datter av hertug August av Sachsen-Weißenfels (1614–80) og hans første hustru Anna Maria av Mecklenburg (1627–69), datter av hertug Adolf Friedrich I av Mecklenburg-Schwerin. 

Den 21. juni 1676 giftet hun seg med fyrstbiskop av Lübeck, August Frederik av Slesvig-Holsten-Gottorp, hvoretter de slo seg ned på slottet i Eutin. Paret fikk ingen barn. Hun døde på slottet den 27. april 1698, syv år før sin ektemann. Parets gravmæle med portrettbyster, våpen og monogrammer – fremstilt av den flamsk-danske billedhugger Thomas Quellinus  – ses i Marientidenkapelle i Lübeck domkirke.

## Referanser
Robert Kroetsch

**Robert Paul Kroetsch** (1927–2011) var en kanadisk poet, romanforfatter og litteraturkritiker.

## Liv og virke
Kroetsch vokste opp på familiens farm på prærien og studerte ved *[[University of Alberta]]* og *[[University of Iowa]]*. Han underviste ved *State University of New York at Binghamton* til seint på 1970-tallet, samtidig som han skrev flere romaner med handling fra Alberta. Alle bærer et umiskjennelig preg av oppveksten på prærien.

Både i romanene, essayvirksomheten og tidsskriftet *Boundary 2* som han var medgrunnlegger av, var Kroetsch en foregangsmann for en postmodernistisk fortellerteknikk i Canada, men på grunn av en eksperimentell fortellerstil er han vanskelig å plassere.

I 1969 fikk Kroetsch *[[Governor General's Awards|Governor General's Literary Award]]* for romanen *The Studhorse Man* (1969) – hans sannsynligvis mest kjente bok.

## Bibliografi
;Romaner

**But We Are Exiles* – 1965
**The Words of My Roaring* – 1966
**The Studhorse Man* – 1969
**Gone Indian* – 1973
**Badlands* – 1975
**What Crow Said* – 1978
**Alibi* – 1983
**The Puppeteer* – 1992
**The Man from the Creeks* – 1998


;Poesi

**The Stone Hammer Poems* – 1975
**The Ledger* – 1975
**Seed Catalogue* – 1977
**The Sad Phoenician* – 1979
**The Criminal Intensities of Love as Paradise* – 1981
**Field Notes: Collected Poems* – 1981
**Advice to My Friends* – 1985
**Excerpts from the Real Worlds: A Prose Poem in Ten Parts* – 1986
**Completed Field Notes: The Long Poems of Robert Kroetsch* – 1989
**The Hornbooks of Rita K* – 2001
**The Snowbird Poems* – 2004
**Too Bad: Sketches Toward a Self-Portrait* – 2010
**I'm Getting Old Now*- ?


;Annet

* *Alberta* – 1968
* *The Crow Journals* – 1980
* *Labyrinths of Voice: Conversations with Robert Kroetsch* – 1982
* *Letter to Salonika* – 1983
* *The Lovely Treachery of Words: Essays Selected and New* – 1989
* *A Likely Story: The Writing Life* – 1995
* *Abundance: The Mackie House Conversations about the Writing Life* – 2007 (med John Lent)


## Referanser


## Kilder
* «Robert Kroetsch», *[[The Canadian Encyclopedia]]*
* Biografi, robertkroetsch.ca
* ''«Robert Kroetsch, acclaimed Canadian author, dies in Alberta crash»'', nekrolog i *[[The Globe and Mail]]* 22. juni 2011.

## Eksterne lenker
* Robert Kroetsch fonds, ''Archives and Special Collections'', University of Calgary
HMNB Portsmouth

**HM Naval Base Portsmouth** (**HMNB Portsmouth**) er en av Royal Navys tre orlogsstasjoner i Storbritannia. Stasjonen ligger som en del av byen Portsmouth, plassert i den østlige side av havnen.

Stasjonen har verdens eldste tørrdokk som stadig er i bruk. Stasjonen er dessuten landets eldste orlogsstasjon og har gjennom tidene hatt en viktig rolle i Englands koloniherredømme.

## Historie
HMNB Portsmouth har gjennom århundrer vært den største og viktigste orlogsstasjon for britene. I 1194 gav Richard Løvehjerte ordre om bygging av det første dokkanlegget på stedet. Dette ble tyve år senere utbygget med en forsvarsmur, og dermed var den første orlogsstasjonen en realitet. I 1495 ble verdens første tørrdokk bygget på stedet etter befaling av Henrik VII.

Flåten fra Portsmouth var en viktig faktor i oppgjøret med den spanske armada i 1588.

Både i kolonitiden og i årene omkring Napoleonskrigene hadde orlogsstasjonen i Portsmouth en fremtredende rolle.

I annen verdenskrigs første år var byen og orlogsstasjonen utsatt for kraftige bombardementer fra tysk side og den britiske flåten flyttet som en konsekvens herav til Skottland. Etterhvert som bombardementene stilnet av, rykket flåten tilbake til Portsmouth. Det var herfra den største del av armadaen utgikk om natten og morgenen den 6. juni 1944 da invasjonen i Normandie fant sted.

Da Argentina i 1982 invaderte Falklandsøyene og dermed innledet Falklandkrigen var det skip fra Portsmouths orlogsstasjon som dro tvers over Atlanterhavet for å hevde den britiske suverenitet.

## Eksterne lenker
* 
*  http://portsmouthdockyard.org.uk: PORTSMOUTH ROYAL DOCKYARD HISTORICAL TRUST
*  http://historicdockyard.co.uk: Portsmouth Historic Dockyard
*  http://ddaymuseum.co.uk : The Portsmouth area and D-Day
*  https://web.archive.org/web/20170912172758/http://qhmportsmouth.com/: Queen's Harbourmaster Portsmouth
Søgne lærerskole

**Søgne lærerskole** var en privat lærerskole som holdt til i Søgne i Vest-Agder. Den ble startet i 1863 eller 1866, og ble nedlagt i 1878 eller 1879.

Skolen lå i årene 1866-1879 på «Lundetuna» i tettstedet Lunde, hvor det fra 1860 også var «høiere almueskole». Folkeminnesamleren Johan Theodor Storaker var skolestyrer til sin død i 1872.
## Se også
* Kristiansand lærerhøgskole, etablert 1839 som Holt seminar
## Referanser
Hjemvendt

***Hjemvendt*** er et musikkalbum med Terje Formoe. Albumet ble utgitt 31. mars 2017 og ble innspilt etter albumet *[[Minnebrikker]]* som ble innspilt i Frankrike.
## Sporliste
# «Som en hvitkledd sommerfugl» (Terje Formoe)
# «Takk som byr» (Terje Formoe)
# «Ekko» (Terje Formoe)
# «Glem aldri» (Terje Formoe)
# «Spill» (Terje Formoe)
# «Første gang» (Terje Formoe)
# «I mitt stille sinn» (Terje Formoe)
# «Du er den siste» (Terje Formoe)
# «Å møte et menneske» (Terje Formoe)
## Medvirkende
### Musikere
* Terje Formoe - sang, gitar, låtskriver
* Kyrre Fritzner - div. instrumenter, produsent, tekniker
* Børge Petersen-Øverleir - gitarer
* Kristian Grude - bass
* Bjarne Gustavsen - tangenter
* Ole Petter Hansen Chylie - trommer
### Øvrige
* Tomas Siqveland - mixing, mastering 
* Lucky View - fotograf 
* Therese Falk - coverdesign

## Eksterne lenker
* Hjemvendt
Eesti Rahvusringhääling

**Eesti Rahvusringhääling** (norsk oversettelse: *Estisk rikskringkasting*), forkortet **ERR**, er Estlands offentlige kringkastingsselskap for radio og fjernsyn. ERR ble opprettet 1. juni 2007 som en fusjon mellom de to kringkasterne Eesti Raadio (ER) og Eesti Televisioon (ETV). ERR er medlem av Den europeiske kringkastingsunion og driver tre tv-kanaler og fem radiokanaler.

## Bakgrunn
Radiosendinger startet opp i Estland 18. desember 1926, og de første tv-sendingene startet 19. juli 1955. Frem til 2007 drev ER og ETV som to adskilte selskaper, men de to selskapene ble samlet under ERR som følge av en lovendring i det estiske parlamentet 18. januar 2007. Loven opprettet også *Eesti Ringhäälingunõukogu* (RHN) (*Det estiske kringkastingsrådet*), som er et rådgivende og regulerende organ for ERRs tre tv-kanaler og fem riksdekkende radiokanaler.

19. september 2014 godkjente det estiske parlamentet opprettelsen av en russisk-språklig tv-kanal under ERR, kalt ETV+. Kanalen startet sendinger i slutten av september 2015.

## Kanaltilbud

### Fjernsyn
ERR driver tre tv-kanaler:
* '''ETV''' – landets eldste og største tv-kanal. Retter seg mot et bredt publikum og sender underholdning, idrett og serier.
* **ETV2** – lansert i 2008 og er kun tilgjengelig digitalt. Sender hovedsakelig kultur- og barneprogrammer.
* **[[ETV+]]** – lansert i 2014, sender på russisk for landets russiske minoritet.

### Radio
* **Vikerraadio** – allmenn kanal med debatt, nyheter, underholdning
* **Raadio 2** – spesialiserer seg på pop- og indiemusikk. Målgruppen er lyttere mellom 15 og 29 år.
* **Klassikaraadio** – sender klassiske konserter i opptak og direkte. Sender også folkemusikk, jazz og kulturprogrammer. 
* **Raadio 4** – radio for landets språklige minoriteter, i hovedsak russisk.
* **Raadio Tallinn** – nyheter og informasjon for utlendinger.

## Se også
* Eesti Televisioon
* Den europeiske kringkastingsunion

## Referanser


## Eksterne lenker
* 
* Loven om estisk offentlig kringkasting fra 2007 (engelsk)
Aven Nelson

**Aven Nelson** (født 24. mars 1859 i Lee County i Iowa, død 31. mars 1952 i Colorado Springs i Colorado) var en amerikansk botaniker som spesialiserte seg på planter fra Rocky Mountains. Han var en av de grunnleggende professorer av University of Wyoming, hvor han underviste i 55 år som professor og president (1918-1922). Han fungerte som president i American Society of Plant Taxonomists og Botanical Society of America.

## Biografi
Nelson ble født i Sugar Creek i Lee County i den amerikanske delstaten Iowa til foreldrene Christen Nelson og Anne (Evenson) Nelson, som hadde utvandret fra Norge. Aven var den yngste av fire barn i en kvekerfamilie. Han gikk på Kirksville State Normal School i Kirksville i Missouri der han ble uteksaminert i 1883 med sin Bachelor of Arts-grad, mens i 1887 mottatt han sin M.S.D.-grad. Han fortsatte sin utdannelse ved Drury College i Springfield i Missouri som ga ham en Master of Science-grad i 1890. Deretter fortsatte han ved Harvard University hvor han oppnådde en Master of Arts-grad i 1892. I 1893 ble han medgrunnlegger av Rocky Mountain Herbarium.

Han kom til University of Wyoming i 1887. I 1901 ble han gjort til medlem av American Association for the Advancement of Science. I 1904 ga University of Denver ham graden Doctor of Philosophy. I 1917 ble Nelson utnevnt til fungerende president, deretter i 1918 president av University of Wyoming, en stilling han hadde frem til 1922. I 1934 ble han valgt til president for Botanical Society of America. I 1927 var han med å grunnlegge Colorado-Wyoming Academy of Science. I 1935 ble han president i American Society of Plant Taxonomists.

## Personlige liv
I 1885 giftet han seg med Celia Alice Calhoun (1860-1929). De ble foreldre til to barn. I 1931 giftet han seg med Ruth Elisabeth Ashton (1896-1987) i Santa Fe i New Mexico. Han døde i Colorado Springs i Colorado i 1952. Aven Nelson Memorial Building på universitetsområdet til University of Wyoming er oppkalt til hans ære.

## Utvalgte verker
**First report on the flora of Wyoming* (1896) 
**The Trees of Wyoming and How to Know Them* (1899)
**The Red Desert of Wyoming and its forage resources* (1898)
**The Flora of Montana* (1900)
**The Cryptogams of Wyoming. A Preliminary Report upon those Species* (1900)
**The Brome-Grasses of Wyoming* (1901)
**An Analytical Key to Some of the Common Flowering Plants of the Rocky Mountain Region* (1902) 
**Spring Flora of the Intermountain States* (1912)

## Bemerkninger

## Referanser




## Andre kilder
*Knobloch, Frieda E. (2005) *Botanical Companions: a Memoir of Plants and Place* (University of Iowa Press)  
*
*

## Eksterne lenker
*
Emilie Christensen

**Emilie Christensen** er navnet til flere personer:

* Emilie Christensen (forfatter), født 1987
* Emilie Christensen (håndballspiller), født 1993
* Emilie Stoesen Christensen, jazzvokalist og forfatter, født 1986
Tom Rønnow

**Tom Rønnow** (født 20. juli 1914 i Oslo, død 2. september 2000 i Oslo) var en norsk forfatter og statsautorisert oversetter. Han er særlig kjent for å ha oversatt en rekke av marxismens klassikere til norsk.

## Liv og virke
Tom Rønnow ble født i Oslo av norsk far og tysk mor og vokste opp i Tyskland der han opplevde maktskiftet og nazismen på nært hold. Under annen verdenskrig kom han i kontakt med Norges kommunistiske parti og deltok i deres illegale arbeid i Norge under krigen. I 1949 ble han kastet ut av NKP sammen med resten av Furubotn-fløyen.

Senere var han aktiv i Sosialistisk Folkeparti, Nei til atomvåpen og på nei-siden i EF-kampen. I 1972 ble han styreformann i Orientering.

Av yrke var Rønnow oversetter, og er kjent for å ha oversatt blant annet Det kommunistiske manifest og deler av Kapitalen av Karl Marx. Han har også oversatt romaner av forfattere som Stefan Heym, Siegfried Lenz og Patrick Süskind. For sin oversettelse av Joachim Fests Hitler-biografi fikk Rønnow i 1974 Bastian-prisen. Han var æresmedlem i Norsk Forfatterforening.

## Bibliografi
* *I motvind* (Gyldendal 1982)

## Referanser
José van Dijck

**Johanna Francisca Theodora Maria (José) van Dijck** (født 15. november 1960 i  Boxtel, Nederland) er professor i medievitenskap ved Universitetet i Utrecht. Fra 2015 til 2018 var hun president i det kongelige nederlandske akademi for kunst og vitenskap (nederlandsk: Koninklijke Nederlandse Akademie van Wetenschappen). Hun forsker innen mediestudier og digital kommunikasjon.

Hun kreeres til æresdoktor ved Universitetet i Oslo i september 2024.

## Utdanning og vitenskapelig arbeid
Etter utdanning ved Jacob-Roelandslyceum i Boxtel (1979) og nederlandsk-studier ved Universitetet i Utrecht, tok hun doktorgrad ved University of California i 1992. Hun arbeidet samtidig som frilansjournalist for tidsskriftet Opzij og riksavisen De Volkskrant.

Tilbake i Nederland jobbet hun ved universitetene i Groeningen og Maastricht, før hun ble professor ved Universitetet i Amsterdam i 2001. Etter en periode som dekan ved det humanistiske fakultet i Amsterdam (2008-2011) ble hun utnevnt til president for det kongelige nederlandske akademi for kunst og vitenskap i 2015, fram til juni 2018.

## Referanser
Andreas Kolstø

**Eystein Andreas Kolstø** (født 22. april 1965) er en norsk psykolog og skuespiller, film- og radioarbeider. Kolstø var med i filmproduksjoner, både foran og bak kamera på 1970 og 1980-tallet, blant annet filmene *[[Bydelen som ikke vil dø]]*, *[[Arme syndige menneske]]* og *[[Orions Belte]]*. Han jobbet bak kamera på blant annet *[[Galskap!]]*, *[[Fengslende dager for Christina Berg]]*, *Orions Belte* og den britiske TV-serien **. Han produserte innslag for NRK-radio, AB 8-12.

Som psykolog har Kolstø jobbet som psykometriker/testutvikler, konsulent, organisasjonsutvikler, ferdighetstrener og lederutvikler i selskap som KPMG, Human Content, SpareBank 1 BV, DNV GL og Sykehuset i Vestfold. Han har blant annet utviklet personlighetstesten B5-Plus basert på Big Five taksonomien og evnetestene M6 og F60. Kolstø har undervist på universiteter og høyskoler.
Enwald Søvenbroder

**Enwald Søvenbroder** (også **Ewald Sovenbroder**, – død 14. august 1504 i Kiel) var en prelat av holstensk opprinnelse, som i 1488 ble valgt til biskop av Slesvig. 

Etter å ha studert og tatt magistergraden, ble han sekretær i kong Christian Is kanselli og lærer for kongens yngste sønn, hertug Frederik. Han vant også dronning Dorotheas tillit, blant annet lånte han henne penger. 

Han ble kannik og senere domprost i Slesvigs kapittel. Da biskop Helwig von der Wisch døde i 1488 ble Søvenbroder, støttet av kong Hans og hertug Frederik, valgt av kapitlet til biskop i Slesvig stift. Valget støtte på vanskeligheter i Rom, da pave Innocens VIII hadde lovet Eggert Durkop fra Hildesheim dette embete. Durkop ble først anerkjent i Slesvig etter at pave Alexander VI i 1492 utsendte en bannbulle mot «hine Fordærvelsens Sønner». Kapitlet måtte nå gi tapt, og Durkop overtok embetet, som ikke ble lett for ham, da hverken kapitlet, kongen eller hertugen støttet ham. Han forlot derfor Slesvig allerede i 1495.

Etter at Søvenbroder hadde oppgitt tanken om å bli biskop, oppholdt han seg mest i Kiel, hvor han hadde et vikariat i St. Nicolai kirke. Han døde den 14. august 1504 og ble begravet i samme kirke.

## Referanser
Hans Kolstad

**Hans Kolstad** (født 7. juni 1952) er en norsk forfatter, oversetter, kulturformidler og forsker. Han tok doktorgrad i filosofi i 1996 på en avhandling om Henri Bergson – *Tid og intuisjon : to studier om Henri Bergsons filosofi*; og han ble i statsbudsjettet for 2017 utnevnt til statsstipendiat.

Kolstad var ansatt ved Norges delegasjon til Europarådet i Strasbourg 1987–93, var leder av Humanistisk Kollegium i Oslo 1993–2003 og har siden være frilanser som redaktør, forfatter og oversetter. Han har vært redaktør for serien Thorleif Dahls kulturbibliotek. Kolstad har oversatt og kommentert verker av blant annet Descartes, Voltaire, Rousseau og Bergson. Han var redaktør for den første norske utgivelsen av Platons samlede verker.

## Referanser
Logisk port

I elektronikk er en **logisk port** en idealisert eller fysisk implementering av en boolsk funksjon; det vil si at den utfører en logisk operasjon på ett eller flere binære input og produserer en enkelt binær output. Avhengig av sammenhengen kan begrepet også referere til en **ideell logisk port**, som eksempelvis har ingen stigetid og ubegrenset utspreding, eller en ikke-ideell fysisk enhet (se ideelle og reelle operasjonsforsterkere for sammenligning).

## Referanser
Radiotelevizija Slovenija

**Radiotelevizija Slovenija** (norsk oversettelse: *Radio-televisjon Slovenia*), forkortet **RTV Slovenija** eller bare **RTV** innad i landet, er Slovenias offentlige allmennkringkaster for radio og fjernsyn. Selskapet har hovedkontor i Ljubljana, med regionale kringkastingssentre i Koper og Maribor. RTV Slovenija driver tre riksdekkende tv-kanaler og tre riksdekkende radiokanaler. RTV Slovenija har også sitt eget symfoniorkester og et storband.

## Bakgrunn
De første radiosendingene i Slovenia kom via prøvesendinger fra *Radio Ljubljana* 1. september 1928. Knappe to måneder senere var kanalen i gang med faste sendinger. 1. april 1949 begynte kringkasteren sine første prøvesendinger for fjernsyn. I starten ble tv-sendingene drevet uavhengig av Radio Ljubljana, men etter hvert fikk radiokanalen ansvaret for å etablere en fjernsynskanal. I 1958 startet slovensk fjernsyn med regulære sendinger, og radioselskapet skiftet navn til Radiotelevizija Ljubljana (RTV Ljubljana). Under jugoslavia-tiden var RTV Ljubljana en del av den føderale kringkasteren JRT.

I 1990 ble RTV Ljubljana omdøpt til dagens navn, og året etter brøt Slovenia ut av Jugoslavia og ble en suveren stat. I 1993 ble kringkasteren medlem av Den europeiske kringkastingsunion (EBU).

RTV Slovenijas oppgaver og formål er hjemlet i en lov fra 12. november 2005. Loven definerer kringkasteren som en offentlig institusjon med særlig kulturell og nasjonal viktighet.

## Kanaltilbud

### Fjernsyn
RTV Slovenija driver tre riksdekkende tv-kanaler:
* **TV SLO 1** – allmennkanal med nyheter, filmer, dokumentarer, debattprogrammer, serier og direkteoverføring av aktuelle hendelser.  
* **TV SLO 2** – henvender seg til et smalere publikum med komedieserier, idrettsbegivenhet og lignende.
* **TV SLO 3** – sender fra debatter i det slovenske parlamentet og dets komiteer. Sender også dokumentarer, intervjuer og nyheter. 
Kringkasteren driver også to regionale tv-kanaler.
* **TV Koper-Capodistria** – basert i Koper og sender på slovensk og italiensk. Kan mottas i Primorska, Istria og deler av Friuli-Venezia Giulia over bakkenettet og i hele Slovenia via kabel-tv.
* **Televizija Maribor** – basert i Maribor og sender på slovensk og noe på ungarsk. Kan mottas i nordøstre Slovenia. 

### Radio
Riksdekkende kanaler:
* **Prvi program** (første program) – allmennkanal som sender nyheter og musikk. 
* **Val 202** – sender pop og rock, nyheter, livsstilsprogrammer og idrett
* **ARS** – kulturkanal som sender klassisk musikk og radioteater.
Regionale kanaler:
* **Radio Koper**
* **Radio Capodistria** 
* **Radio Maribor** 
* **MMR – Pomurski madžarski radio** (ungarsk: ***Muravidéki Magyar Rádió***) – sender på ungarsk
Internasjonal kanal:
* **Radio Slovenia International** (RSi) – basert i Maribor og sender også på engelsk og tysk. Kan mottas i og rundt Slovenia og sørøstre Østerrike. Retter seg mot utflyttere, turister, utlendinger og engelsktalende slovenere.

## Referanser


## Eksterne lenker
*
Hemming av Danmark

**Hemming** (– død 812) var en dansk konge. 

Han etterfulgte sin onkel Gudrød Veidekonge og fastslo sammen med Karl den store at grensen mellom Danmark og Frankerriket skulle gå ved Ejderen. Hemmings død i 812 førte til borgerkrig i Danmark. 

## Referanser
Cyprus Broadcasting Corporation

**Kypros' kringkastingsselskap (RIK)** (gresk: Ραδιοφωνικό Ίδρυμα Κύπρου (PIK), transkribert: *Radiofonikó Ídryma Kýprou (RIK)*, tyrkisk: Kıbrıs Radyo Yayın Kurumu (KRYK)*,* engelsk: Cyprus Broadcasting Corporation (CyBC)) er Kypros' offentlige allmennkringkaster. Selskapet finansieres av statlige midler og driver fire riksdekkende radiokanaler og to riksdekkende tv-kanaler. 

## Bakgrunn
RIK startet sine første radiosendinger 4. oktober 1953 på gresk, tyrkisk og engelsk. Radiokanalen utga også et ukentlig gratismagasin, kalt *Radio Cyprus*.

Fire år senere startet RIK opp med regulære tv-sendinger. I begynnelsen ble det sendt fire dager i uken, rundt tre timer daglig. 1. januar 1959 ble CyBC en statlig institusjon og fikk dagens navn. Kringkasteren var delvis basert på British Broadcasting Corporation. CyBC ble et assosiert medlem i Den europeiske kringkastingsunion 1. januar 1964 og ble et fullverdig medlem i 1969. 

Frem til 2000 ble selskapet finansiert via en kringkastingsavgift som ble belastet over strømregningene til hver husholdning. Fra 1. juli 2000 opphørte avgiften, og selskapet finansieres nå over det kypriotiske statsbudsjettet.

## Kanaltilbud

### Fjernsyn
RIK driver tre kanaler og en internasjonal kanal forkyprioter bosatt i utlandet. Fra 2011 sendes alle kanalene over landets digitale bakkenett.
* **RIK 1** – sender nyheter og aktualitetsprogrammer, økonomiprogrammer, idrett, dokumentarer og kulturprogrammer.
* **RIK 2** – sender underholdning, både kypriotiske og utenlandske serier. Kanalen sender også nyheter på gresk, tyrkisk og engelsk. Siden 1993 har kanalen også overført programmer fra Euronews.
* **RIK HD** – sender egne programmer og internasjonale programmer i HD.
* **RIK Sat** – internasjonal kanal som sender i Europa og Nord-Amerika.

### Radio
RIK har fire radiokanaler.
* **Første kanal** – nyheter, aktualitetsprogrammer.
* **Andre kanal** – kanal rettet mot språklige minoriteter, tyrkisk, armensk og engelsk.
* **Tredje kanal** – underholdning og informasjon
* **Fjerde kanal –** popmusikk
* **External Service** – gresk-språklige programmer for gresk-kyprioter i Storbritannia. 

## Referanser


## Eksterne lenker
*
Verdenscupen i alpint 2017/18 — Utfor menn — Beaver Creek

**[[Verdenscupen i alpint 2017/18|Det andre Utfor rennet for menn]] gikk i amerikasnke [[Beaver Creek]] lørdag 2 desember 2017**. I år hadde de flyttet slik at Super-G gikk på fredag og utfor på lørdag. I motsetning til tidligere år hvor utfor har gått på fredag og super-G på lørdag.
## Resultater

## Eksterne lenker
Offisiell resultatliste
TVM (Malta)

**Television Malta** (maltesisk: Televixin Malta, forkortet **TVM**) er en riksdekkende offentlig tv-kanal i Malta. TVM ble startet i 1962 og eies av den offentlige kringkasteren Public Broadcasting Services.

## Bakgrunn

Radiokringkasting startet i 1935, mens TVM startet faste sendinger høsten 1962. I begynnelsen sendte fjernsynet fra samme bygning som Maltas radio. 6. februar 1964 sto et eget tv-hus ferdig, og TVM flyttet dit kort tid etter.

TVM sender en blanding av underholdning, magasiner og barneprogrammer. Kanalen finansieres av statsstøtte og reklameinntekter. 

De fleste maltesere snakker både maltesisk og engelsk, men de fleste programmene på kanalen sendes på maltesisk eller med maltesiske undertekster. Kanalen har også videreformidlet sendinger fra Euronews.

I mars 2012 startet TVMs søsterkanal, TVM2, med prøvesendinger. Samme måned startet også Public Broadcasting Services med HD-sendinger, gjennom kanalen TVM HD.

## Referanser


## Eksterne lenker
*
Catharina Lysholm

**Catharina Meincke Lysholm** (født 1744 i Trondhjem, død 9. desember 1815 samme sted) var en norsk forretningskvinne og skipsreder.

## Liv og virke
### Bakgrunn, familie
Catharina var født inn i familien Meincke, en av de mange velstående kjøpmannsfamiliene som var innvandret til Trondhjem fra Flensburg i Slesvig. Disse familiene var dels i slekt med hverandre, dels inngiftet i hverandres familier, og utgjorde størstedelen av Trondhjems handelspatrisiat på 1700-tallet. Hennes morbror var forretningsmannen og industrigründeren Hans Ulrich Mølmann (1715–1778).

Hun giftet seg i 1763 med kjøpmann og hoffagent Broder Brodersen Lysholm, som også var innvandret fra Flensburg. Han hadde løst borgerskap i Trondhjem i 1761. Lysholm omtales som en av Trondhjems mest betydningsfulle kjøpmenn. I tillegg til sin eiendom i Kjøpmannsgata i Trondhjem, skaffet det nygifte paret Catharina og Broder Lysholm seg en lystgård på toppen av Steinberget. Denne ble senere kalt Marienborg. De fikk bygget nye hus begge steder.

### Forretningskvinne
Som andre privilegerte kvinner på hennes tid, hadde hun ikke noe yrke utenfor hjemmet før mannen døde, men da hun ble enke i 1772, viste hun seg som en driftig og dyktig forretningskvinne. Hun fortsatte mannens forretning sammen med Hans Carl Knudtzon, som i 1777 ble opptatt som kompanjong, og ble eneinnehaver i 1790.

I tillegg til handelsvirksomhet, drev Lysholm skipsrederi, reperbane og det som ble kalt forleggervirksomhet, som besto i at firmaet leverte varer til for eksempel en gruves produksjon, og fikk ferdige varer tilbake. Selbu kobberverk var et av verkene Lysholm handlet med.

Hun stiftet Trondhjems Skibsværft sammen med sin bror Henrik Meincke og kjøpmann Peder Falck i 1779. Søsknene bidro med kapital, mens Falck organiserte det hele. Etter stiftelsen var hun medeier i verftet, og fikk flere egne skip bygget der, blant annet briggen «Trondhiems Prøve» i 1780. Dette var det første handelsskipet som gikk med last direkte fra Trondhjem til Øst-India, og med returlast til København.  Det var gjennom frakt av brennevin på dette skipet hun i sin tid fikk æren for å ha oppdaget, eller oppfunnet, linjeakevitten i 1807, men det viser seg at hun solgte seg ut av verftet i 1790/1791 - og det er også uvisst om det ble med brennevin tilbake til Trondheim i 1807.

## Referanser
Straume kraftverk

**Straume kraftverk** er et vannkraftverk sør for Rysstad i Valle kommune i Agder.

Det utnytter et fall på 397 meter i Kvernåni fra utløpet av Svartetjørn, som er regulert 1 meter.

Installert effekt er 5 MW fra en peltonturbin. Årsproduksjon er 16 GWh.

Straume Kraftverk AS var eid av lokale grunneiere. I 2021 kjøpte Småkraft alle aksjene.

## Referanser


## Kilder
* 
* NVE vannkraftdatabase
*NVE om Straume

## Eksterne lenker
*Setesdalswiki
* Småkraft AS
Bjørn Håvard Wiik

**Bjørn Håvard Wiik** (17. februar 1937 – 26. februar 1999) var en norsk fysiker. Han forsket spesielt på elementærpartikler og deltok i eksperimentet som førte til vitenskapelig bevis for eksistensen av gluoner. Han deltok også i arbeidet med partikkelakseleratorer. Wiik var direktør for det tyske forskningssenteret DESY (Deutsches Elektronen-Synchrotron) i Hamburg fra 1993 til sin død.

## Biografi
Bjørn Wiik ble født i Bruvik i Osterøy kommune og studerte ved Technische Universität Darmstadt i Tyskland. Han tok doktorgrad der i 1965. To år senere begynte han å arbeide ved Stanford Linear Accelerator Center i Menlo Park, California. I 1972 returnerte han til Tyskland og begynte å arbeide ved DESY hvor han fire å senere ble vitenskapelig leder.

I 1995 fikk han sammen med tre andre forskere European Physical Society’s «Prize for High Energy and Particle Physics» for å ha lagt fram viteskapelige bevis for eksistensen av gluoner.

Wiik var leder for Super Proton Synchrotron]Experiments Committee (SPSC) ved CERN fra 1979 til 1980.

## Referanser


## Eksterne lenker
* A tribute to Bjørn Wiik  fra CERN-COURIER
* Eclipse of a visionary  fra CERN-COURIER
Public Broadcasting Services

**Public Broadcasting Services Limited** (**PBS**) er Maltas offentlige allmennkringkaster som sender radio og fjernsyn på Malta. PBS finansieres av statsstøtte og reklameinnekter. Kringkasteren ble opprettet i 1991.

## Bakgrunn
Kringkasting av radio startet på Malta i 1935, og i 1962 startet de første regulære tv-sendingene. Radioselskapet og fjernsynsselskapet drev hver for seg. Tv-sendingene ble drevet av selskapet *Rediffusion*, en London-basert uavhengig kringkaster.

I 1975 ble tv-kanalen og Malta radio nasjonalisert og samlet, gjennom opprettelsen av Telemalta Corporation. Det statlige kringkastingsselskapet ble senere kjent som *Xandir Malta (XM)* og overtok medlemskapet i Den europeiske kringkastingsunion (EBU), som TVM hadde innehatt siden 1970. 

I mars 1991 vedtok det maltesiske parlamentet en ny lov som regulerte kringkastingssektoren basert på pluralisme. Loven trådte i kraft 1. juni 1991 og førte til opprettelsen av Public Broadcasting Services (PBS). Siden 2003 har PBS vært Maltas eneste medlem av EBU.

## Kanaltilbud
### Fjernsyn
PBS driver tre tv-kanaler.
* TVM
* TVM2
* Parliament TV

### Radio
* Radju Malta
* Radju Malta 2
* Magic Malta

## Referanser


## Eksterne lenker
*